
545400 SIGHIŞOARA

Str. Muzeului nr. 7, Tel./Fax. 0265-771278

           


    H O T Ă R Â R E A   NR. 104






     din 27 iunie 2013

privind aprobarea bugetului de venituri şi cheltuieli pentru anul 2013 al fondului forestier, întocmit de Ocolul Silvic Sighişoara

Consiliul Local al Municipiului Sighişoara, întrunit în şedinţă ordinară;

           Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 12746/07.06.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art.45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 46/2008, Codul Silvic cu modificările şi completările ulterioare, cu precădere cele ale art. 14 alin. 2, care stipulează că “bugetul anual de venituri şi cheltuieli se aprobă de proprietarul unic, de consiliul local sau de adunarea generală, după caz, la propunerea Ocolului Silvic”; 

Având în vedere prevederile contractului de administrare autentificat sub nr. 368/09.04.2003, aşa cum a fost modificat şi completat prin actul adiţional autentificat sub nr. 355/08.10.2004, încheiat între  Direcţia Silvică Târgu Mureş şi Primăria Municipiului Sighişoara,   prin care Direcţia Silvică Tg. Mureş prin Ocolul Silvic Sighişoara se obligă să administreze în regim silvic  fondul forestier, proprietatea Municipiului Sighişoara, contract care a fost în vigoare la nivelul anului 2012;

Având în vedere prevederile contractului de servicii silvice nr. 5173/12.12.2012, încheiat între R.N.P. – ROMSILVA prin Direcţia  Silvică  Mureş, în calitate de executant şi Municipiul Sighişoara, în calitate de beneficiar, prin care Direcţia Silvică Mureş prin Ocolul Silvic Sighişoara se obligă să execute, în regim silvic, în baza Legii nr. 46/2008 şi a altor reglementări în vigoare, serviciile silvice pentru suprafaţa de 2900,54 ha fond forestier aflat în proprietatea Municipiului Sighişoara, pe durata de valabilitate a amenajamentului silvic, respectiv 01.01.2013 – 31.12.2022;

Având în vedere adresa Ocolului Silvic Sighişoara nr. 386/2013, înregistrată la Municipiul Sighişoara sub nr. 3194/2013, prin care, înaintează situaţia aplicării prevederilor din contractul de administrare a fondului forestier în anul 2012, precum şi bugetul de venituri şi cheltuieli pentru anul 2013;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 12745 din 07.06.2013, prin care se propune aprobarea situaţiei aplicării prevederilor din contractul de administrare în anul 2012 şi a bugetului de venituri şi cheltuieli pentru anul 2013 al fondului forestier, întocmit de Ocolul Silvic Sighişoara în baza Contractului de servicii silvice; 

Având în vedere avizele favorabile ale tuturor comisiilor pe domenii de specialitate;

În baza art. 36 (2) lit.”c” şi (9), art. 45 (3), art. 115 (1) lit. “b” şi a art. 123 (1) din Legea nr. 215/2001, Legea Administraţiei Publice Locale, republicată,  cu modificările şi completările ulterioare,

                                                               H O T Ă R Ă Ş T E :

           Art.1. Se aprobă situaţia aplicării prevederilor din contractul de administrare a fondului forestier în anul 2012, întocmită de Ocolul Silvic Sighişoara, conform anexei nr. 1 la prezenta hotărâre.

Art.2. Se aprobă bugetul de venituri şi cheltuieli pentru anul 2013 al fondului forestier, întocmit de Ocolul Silvic Sighişoara, conform anexei nr. 2 la prezenta hotărâre.
Art.3. Primarul Municipiului Sighişoara, aparatul de specialitate al acestuia şi Ocolul Silvic Sighişoara se încredinţează cu ducerea la îndeplinire a prevederilor prezentei hotărâri.
   
Art.4. Prin  grija d-rei Fleşariu Anca, Secretar al Municipiului Sighişoara, prezenta hotărâre va fi comunicată în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro  

PREŞEDINTE DE ŞEDINŢĂ,


  
Toth Tivadar 

        Contrasemnează/Avizat pentru legalitate

SECRETAR,








                Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Direcţia administrarea patrimoniului ;

1 ex. Ocolul Silvic Sighişoara ;

1 ex. Arhitect şef ;

1 ex. Direcţia economică

10 ex. AF/FM

